ועדת הכנסת, כנסת 17, פרוטוקול מספר 73, 2007-01-01 10:00

רוחמה אברהם-בלילא: בוקר טוב, חברים, אני רוצה לברך את כולכם בשנה אזרחית טובה יותר, פורייה יותר, בטוחה יותר וכל מה שרק אפשר.

רוחמה אברהם-בלילא: עם זאת, אני רוצה להתחיל את הדיון בקביעת מסגרת אי-אמון.

רוחמה אברהם-בלילא: יש שתי הצעות אי-אמון.

רוחמה אברהם-בלילא: הראשונה היא של יהדות התורה ומפד"ל – האיחוד הלאומי, בנושא מניעת תקציבים לחימום הכיתות בבתי הספר של החינוך העצמאי ומעיין החינוך התורני בירושלים.

רוחמה אברהם-בלילא: המועמד להרכיב את הממשלה הוא חבר הכנסת יעקב ליצמן.

רוחמה אברהם-בלילא: הנושא השני, הסלמת ירי הטילים במענה למדיניות ההבלגה והוויתורים החד-צדדיים של הממשלה – הצעה של הליכוד.

רוחמה אברהם-בלילא: המועמד להרכיב את הממשלה הוא חבר הכנסת בנימין נתניהו.

רוחמה אברהם-בלילא: כבשנים עברו, אני מציעה שנקציב עשר דקות למציעים וחמש דקות לכל סיעה.

רוחמה אברהם-בלילא: מי בעד?

רוחמה אברהם-בלילא: ה צ ב ע ה בעד – רוב נגד - אין נמנעים – אין

רוחמה אברהם-בלילא: אושר פה אחד, אין נמנעים ואין מתנגדים.

רוחמה אברהם-בלילא: לפיכך אני קובעת כי סדר היום בדיון בנושא הצעות האי-אמון הוא עשר דקות למציעים וחמש דקות לכל סיעה.

רוחמה אברהם-בלילא: אני אומרת לפרוטוקול: היום היה על סדר היום הנושא של הקמת ועדת חקירה פרלמנטרית בנושא עמלות הבנקים.

רוחמה אברהם-בלילא: יושב-ראש הקואליציה ביקש ממני לדחות בשבוע, וזה היה בהתייעצות אתך, אני מבינה.

יורם מרציאנו: לא, אני מבקש לומר שזה ללא הסכמתי, באופן מוחלט.

רוחמה אברהם-בלילא: ללא הסכמתו של חבר הכנסת מרציאנו.

רוחמה אברהם-בלילא: בגלל התקציב והאילוצים הנוספים נעלה את הנושא הזה ביום שני הקרוב, כלומר בשבוע הבא.

רוחמה אברהם-בלילא: בקשות חבר הכנסת להקדמת הדיון בהצעות החוק האלה, לפני הקריאה הטרומית: הצעת חוק מחזור אריזות, התשס"ז-2006 (פ/1809/17), הצעת חה"כ אבישי ברוורמן

רוחמה אברהם-בלילא: אני עוברת לנושא השני:

רוחמה אברהם-בלילא: בקשות חברי הכנסת להקדמת הדיון בהצעות החוק הבאות, לפני הקריאה הטרומית – לפטור אותן מחובת הנחה.

רוחמה אברהם-בלילא: יש שלוש בקשות על סדר היום.

רוחמה אברהם-בלילא: הצעתו של חבר הכנסת אריה אלדד.

רוחמה אברהם-בלילא: הוא לא נמצא.

מנהלת סיעת איחוד: הוא יצא לרגע לוועדת העבודה והרווחה, הוא מייד יגיע.

רוחמה אברהם-בלילא: מצטערת, זה לא יעלה.

רוחמה אברהם-בלילא: מצטערת.

מנהלת סיעת איחוד: ביקשו מאתי.

רוחמה אברהם-בלילא: לא מעניין אותי.

רוחמה אברהם-בלילא: אני מצטערת מאוד.

רוחמה אברהם-בלילא: אתם מגישים פטור מחובת הנחה, תהיו נוכחים.

רוחמה אברהם-בלילא: מי שלא יהיה נוכח, לא יתקבל.

יורם מרציאנו: אולי בסוף?

יורם מרציאנו: חבר הכנסת אריה אלדד הוא מחברי הכנסת היותר דייקנים, אני חייב להגן עליו.

רוחמה אברהם-בלילא: אני עוברת להצעה השנייה: הצעת חוק מחזור אריזות התשס"ז-2006 (פ/1809/17), הצעתו של חבר הכנסת אבישי ברוורמן.

רוחמה אברהם-בלילא: חבר הכנסת ברוורמן, אני מבקשת לפרט לוועדה מדוע יש לפטור את הצעת החוק מחובת הנחה.

רוחמה אברהם-בלילא: למען הגילוי הנאות, אתמול התקשר אלי סמנכ"ל איחוד התעשיינים ואמר שהצעת החוק הונחה כבר ב-2002, והתחילו דיונים.

רוחמה אברהם-בלילא: הם ביקשו שלא לפטור אותה מחובת הנחה, משום שהם רוצים ללמוד את כל הנושא.

רוחמה אברהם-בלילא: הם אומרים שזה נושא נכון וראוי, אבל לא היה להם זמן.

זהבה גלאון: עברו שנים, לא היה זמן?

יורם מרציאנו: מ-2002 עד 2007?

יורם מרציאנו: בדיוק לכן צריך לפטור את זה.

רוחמה אברהם-בלילא: אמרתי את זה למען הגילוי הנאות.

רוחמה אברהם-בלילא: קיבלתי את שיחת הטלפון.

רוחמה אברהם-בלילא: אבל לפני שאתה מסביר את הדברים, יש לי הודעה דרמטית.

משה שרוני: הודעה דרמטית היא שהממשלה נפלה.

רוחמה אברהם-בלילא: לחבר הכנסת שרוני יש יום יום-הולדת.

רוחמה אברהם-בלילא: בשמי ובשם כל ועדת הכנסת אני מאחלת לך שנים מאושרות ובריאות, אריכות ימים.

אבישי ברוורמן: יש לי המלצה לחבר הכנסת שרוני, ואחר כך אגיב לגופו של עניין.

אבישי ברוורמן: כששואלים את חיים גורי בן כמה הוא, והוא כבר הגיע לגיל 80, הוא משיב: אחרי צבא.

אבישי ברוורמן: לשאלת חברת הכנסת, הצעת החוק למחזור אריזות הוגשה על-ידי חבר הכנסת ארדן ועל-ידי, והסיבה לבקשה לפטור מחובת הנחה היא שבמשרד לאיכות הסביבה נמצאת עכשיו הצעה להרחבת חוק הפיקדון.

אבישי ברוורמן: לצערי, כפי שגם הובהר בעבר, חוק הפיקדון נוגע רק לבקבוקי משקה.

אבישי ברוורמן: חוק האריזה הוגדר לפני חודש באירופה כגישה הנכונה – כי לא רוצים לקחת רק קבוצה חלקית, שהיא גם לא כלכלית, אלא רוצים לפתור את כל הבעיה.

רוחמה אברהם-בלילא: במשרד להגנת הסביבה לא היו ערים לעבודה הזאת?

אבישי ברוורמן: לצערי לא.

אבישי ברוורמן: משום שיש בקשה של המשרד האיכות הסביבה שמונחת כרגע, הבקשה שלנו היא שהדיון יהיה בשתי ההצעות האלה, כדי שהציבור יקבל דיון רחב, שפותר את בעיית המחזור, כולל את כל נושא האריזה, ויספק פתרון כלכלי.

אבישי ברוורמן: זאת הסיבה לבקשה לפטור מחובת הנחה.

אביגדור יצחקי: לא כל כך הבנתי.

אבישי ברוורמן: חיפשתי אותך אתמול, והשארתי גם כמה הודעות.

אבישי ברוורמן: יש חוק הפיקדון.

אבישי ברוורמן: המשרד להגנת הסביבה עומד לעשות תיקון לחוק הפיקדון.

אביגדור יצחקי: מה יהיה התיקון?

אבישי ברוורמן: הוא כנראה יוסיף נקודות לגבי בקבוקי משקה בלבד.

גלעד ארדן: ירחיבו את זה, יהיה פיקדון לבקבוקי 1.5 ליטר.

יורם מרציאנו: זה יהיה נורא.

אבישי ברוורמן: מכיוון שבעיית האריזות כוללת הרבה מאוד תחומים.

אביגדור יצחקי: אני לא בטוח שזה מה שהם עושים.

גלעד ארדן: כבר היה דיון בממשלה, יש ערעור.

יורם מרציאנו: אתה מציע להרחיב את הצעת החוק שלך לבקבוקי 1.5 ליטר?

אבישי ברוורמן: לא, כל האריזות, לא רק בקבוקי משקה.

יורם מרציאנו: כי זה יפגע במשפחות מרובות ילדים, במשפחות מצוקה.

אבישי ברוורמן: לכן אני אומר: יש בעיות רבות באריזות, גם משחות שיניים ועוד.

אבישי ברוורמן: יש כל כך הרבה דברים שנכללים בחוק האריזה.

אבישי ברוורמן: המטרה שלנו היא לעודד את תעשיית המחזור.

אבישי ברוורמן: כרגע כל נושא הפיקדון לא עונה על המטרה מבחינה כלכלית.

אבישי ברוורמן: אירופה החליטה פה אחד שכל ההתייחסות לחוק הפיקדון היתה טעות, ולכן צריך לעבור לאריזה.

אבישי ברוורמן: אנחנו מבקשים שיהיה דיון משותף בשתי ההצעות האלה, כדי שהציבור יוכל לדון בעניין בצורה רצינית, לא במחטף, ויבין מה הבעיה של כל האריזות.

אבישי ברוורמן: אנחנו רוצים לשפר את נושא איכות הסביבה.

רוחמה אברהם-בלילא: מה עמדת המשרד להגנת הסביבה?

יעקב מרגי: הם תומכים.

אביגדור יצחקי: השאלה היא זו.

אביגדור יצחקי: מתי הממשלה או המשרד להגנת הסביבה יגישו את הצעת החוק?

אביגדור יצחקי: אני מבין שאתה רוצה דיון משותף בשתי ההצעות.

אביגדור יצחקי: אם אתה שואל אותי, אף-על-פי שזה עבר בממשלה בהתנגדות ש"ס, תהיה לממשלה בעיה לאשר את זה ללא הסכמת ש"ס, זאת התחזית שלי.

אביגדור יצחקי: אם אתם אומרים שאתם רוצים לעשות דיון משותף, נצטרך לחכות שההצעה הממשלתית תוגש.

רוחמה אברהם-בלילא: אולי שיחכו לוועדת שרים.

אביגדור יצחקי: אני מכיר את הסוגיה הזאת שנים.

יורם מרציאנו: מה הבעיה לתת לו פטור כרגע, ואחר כך נדון בזה.

גלעד ארדן: אם הקצב בממשלה יעצור אחר כך, גם אנחנו.

אבישי ברוורמן: אף אחד לא רוצה מחטף.

רוחמה אברהם-בלילא: יש לי הצעה.

רוחמה אברהם-בלילא: השבוע אין דיונים בהצעות חוק פרטיות, ממילא יש שבוע לצורך העניין.

רוחמה אברהם-בלילא: חבר הכנסת יצחקי, אני מציעה שנפטור את ההצעה מחובת הנחה, בתנאי שוועדת השרים תדון בשבוע הבא.

רוחמה אברהם-בלילא: הם יתקדמו בהתאם לוועדת שרים, התשובה שתהיה שם.

אביגדור יצחקי: ובתאם להגשת הצעת החוק הממשלתית.

יורם מרציאנו: זה יפגע רק במשפחות מרובות ילדים, כי זה יעלה את מחיר הבקבוקים.

אביגדור יצחקי: מחזור אריזות הוא דבר ראוי ונכון.

אביגדור יצחקי: יש להרבות בנושא המחזור.

אביגדור יצחקי: צריך לחכות גם לוועדת שרים לחקיקה וגם להבאתה של הצעת חוק ממשלתית, אם היא תהיה או לא תהיה.

אביגדור יצחקי: כך הדברים יובאו יחד.

אביגדור יצחקי: אם הצעת החוק הממשלתית לא תונח בסופו של דבר, אני חושב שצריך לדון בנושא האריזה לגופו של עניין, בצורה רצינית, גם בשאלה אם הוא פוגע במשפחות כאלה ואחרות.

אביגדור יצחקי: אם כן, צריך לעשות את זה כך שגם יהיה מחזור וגם זה לא יפגע במשפחות ברוכות ילדים.

רוחמה אברהם-בלילא: לפני שאני עוברת להצבעה, חבר הכנסת שרוני.

משה שרוני: אני חושב שחסר כאן משהו, כל הנושא של שקיות הניילון.

משה שרוני: צריך להעביר את זה שלא יהיו שקיות ניילון, צריך קדם את העניין.

אבישי ברוורמן: זה בחוק.

משה שרוני: זה צריך להיות, כי זה מביא אסון כזה שעוד לא היה.

אבישי ברוורמן: אתה צודק.

משה שרוני: לא צריך לחכות לוועדת השרים, עד שיתכנסו תעבור שנה או שנתיים.

אביגדור יצחקי: תעשה לי טובה, שרוני.

משה שרוני: צריך לזרז את זה מה שיותר מהר.

משה שרוני: מי התהום שלנו סובלים משקיות הניילון שפזורות.

רוחמה אברהם-בלילא: אני מודה לך.

רוחמה אברהם-בלילא: אני רוצה לעבור להצבעה.

רוחמה אברהם-בלילא: לפני כן, אני רוצה שתדעו על מה אתם מצביעים.

רוחמה אברהם-בלילא: נצביע על הבקשה להעניק פטור מחובת הנחה להצעת החוק שלפנינו, בתנאים האלה: הצעת החוק לא עולה לקריאה טרומית עד אשר היא תעבור ועדת שרים וכן עד אשר תקודם הצעתו של המשרד להגנת הסביבה.

יורם מרציאנו: מה זאת אומרת.

גלעד ארדן: גברתי, החוק כבר מונח שלושה שבועות.

גלעד ארדן: בעוד שלושה שבועות יהיה אפשר להעלותו בכל מקרה, גם בלי הוועדה.

גלעד ארדן: נמתין לממשלה שתקבע את עמדתה לגבי החוק הזה, כפי שגברתי ביקשה, אבל אין הצדקה לסעיף השני.

רוחמה אברהם-בלילא: אז למה לפטור את הצעת החוק מחובת הנחה?

רוחמה אברהם-בלילא: תגישו את זה בשבוע הבא לוועדת שרים.

רוחמה אברהם-בלילא: יש לנו שתי אפשרויות: אנחנו פוטרים את הצעת החוק ואתם מסכימים לתנאים שאנחנו מציבים, או שאנחנו לא פוטרים את ההצעה, ואתם תעבירו את העניין לוועדת שרים ותראו איך זה מתקדם, ואם אתם צריכים פטור מכמה ימים, נעשה את זה.

גלעד ארדן: אני לא יודע מתי הממשלה מכניסה את הערר לדיון והצבעה.

גלעד ארדן: אני רוצה שכשהם יבואו לדון בכך הם כבר ידעו שיש נושא נוסף, ואז הם לא ידונו רק בהרחבה בפני עצמה אלא בשני הדברים.

גלעד ארדן: אם לא יהיה לנו פטור מחובת הנחה, זה לא יקרה.

גלעד ארדן: הממשלה לא תחכה עד שוועדת הכנסת תתכנס שוב ותיתן לנו פטור.

גלעד ארדן: לכן נדרש הפטור עכשיו.

גלעד ארדן: אבל אנחנו בהחלט מסכימים להמתין עד שהממשלה תדון בחוק הזה.

אביגדור יצחקי: כרגע יש ערעור על החוק בממשלה, ערעור של ש"ס.

אביגדור יצחקי: ערעור על חוק הפיקדון.

אביגדור יצחקי: אנחנו לא יודעים מתי זה יידון.

אביגדור יצחקי: זה לא קשור לוועדת שרים לחקיקה, אלא לממשלה עצמה.

אורי אריאל: אתה יודע.

אורי אריאל: אם תדבר עם מימון, תדע.

אביגדור יצחקי: למימון יש 140 סעיפים שהוא צריך להעביר בישיבות ממשלה.

אורי אריאל: אין לו 140 סעיפים שיושב-ראש הקואליציה מבקש ממנו.

אורי אריאל: אתה יכול להשפיע.

רוחמה אברהם-בלילא: מה אתה מציע?

אביגדור יצחקי: אני מציע שוועדת שרים לענייני חקיקה תדון בזה.

אביגדור יצחקי: חייבים ללכת לתהליך של ערעור.

אביגדור יצחקי: אבישי ידאג לבצע את הערעור, באמצעות שריו.

אביגדור יצחקי: אחר כך נראה מה עם הצעת החוק הממשלתית ונחליט במשותף.

רוחמה אברהם-בלילא: אז אתה מציע שלא להחליט עכשיו?

אביגדור יצחקי: אם רוצים שזה יידון בוועדת שרים לחקיקה ביום ראשון, צריך לפטור את ההצעה עכשיו.

רוחמה אברהם-בלילא: מי בעד לפטור את הצעת החוק מחובת הנחה?

רוחמה אברהם-בלילא: ה צ ב ע ה בעד – 14 נגד – אין נמנעים – אין

רוחמה אברהם-בלילא: 13 בעד, לא היו מתנגדים ולא היו נמנעים.

רוחמה אברהם-בלילא: לפיכך אני קובעת שהצעת החוק קיבלה פטור מחובת הנחה בתנאים שנקבנו.

רוחמה אברהם-בלילא: 2.

רוחמה אברהם-בלילא: הצעת חוק הגנה על עובדים (חושפי עבירות ופגיעה בטוהר המידות או במינהל התקין) (תיקון – עונשין ותרופות), התשס"ז-2006, (פ/1836/17), הצעת חה"כ אריה אלדד

רוחמה אברהם-בלילא: אני עוברת להצעתו של חבר הכנסת אריה אלדד.

רוחמה אברהם-בלילא: חבר הכנסת אריה אלדד הגיש הצעת חוק בנושא הגנה על עובדים (חושפי עבירות ופגיעה בטוהר המידות או במינהל תקין) (תיקון – עונשין ותרופות), התשס"ז-2006.

רוחמה אברהם-בלילא: חבר הכנסת אלדד, אנא הסבר לוועדה מדוע יש לפטור את הצעת החוק.

אריה אלדד: תודה גברתי, ותודה שהסכמת שאשמיע זאת עכשיו אף שלא הייתי נוכח בחדר, כי הייתי בדיון בוועדה אחרת.

אריה אלדד: זוהי בקשה טכנית בעיקרה.

אריה אלדד: זו הצעת חוק שגיבשתי עם חברת הכנסת יחימוביץ, וסוכם שנגיש אותן בנפרד.

אריה אלדד: מטעמים טכניים הצעתי התעכבה ושלה כבר התקבלה ועברה.

אריה אלדד: אני מבקש שגם ההצעה שלי תקבל פטור מחובת הנחה, כדי שנוכל לצרף את ההצעות.

יורם מרציאנו: היא זהה?

אריה אלדד: זהה לחלוטין.

רוחמה אברהם-בלילא: ההצעה נבדקה, היא אכן זהה להצעת שלי יחימוביץ?

ארבל אסטרחן: עכשיו אני שומעת על זה לראשונה.

ארבל אסטרחן: זה לא תנאי בפני ועדת הכנסת.

גלעד ארדן: כתוב בדברי ההסבר, המחלקה המשפטית הוסיפה את זה: הצעת חוק זהה הונחה.

אריה אלדד: היא זהה.

אריה אלדד: היתה בעיה טכנית ולא הגשתי את ההצעה שלי.

אביגדור יצחקי: ההצעה של שלי עברה?

אריה אלדד: כן, פה אחד.

אריה אלדד: לא היתה התנגדות.

רוחמה אברהם-בלילא: מי בעד לפטור את הצעת החוק מחובת הנחה?

רוחמה אברהם-בלילא: ה צ ב ע ה בעד - 12 נגד – אין נמנעים – אין

רוחמה אברהם-בלילא: 12 בעד.

רוחמה אברהם-בלילא: אני קובעת שהצעת החוק תעלה לדיון מוקדם.

רוחמה אברהם-בלילא: תודה רבה, חבר הכנסת אלדד.

רוחמה אברהם-בלילא: 3.

רוחמה אברהם-בלילא: הצעת חוק מימון מפלגות(תיקון – איסור שימוש בנדבנות לצורכי בחירות), התשס"ז-2006 (פ/1828/17), הצעת חה"כ רן כהן

רוחמה אברהם-בלילא: אני עוברת להצעה הבאה, הצעתו של חבר הכנסת רן כהן, שמספרה פ/1828/17: הצעת חוק מימון מפלגות (תיקון – איסור שימוש בנדבנות לצורכי בחירות), התשס"ז-2006.

רוחמה אברהם-בלילא: אנא, חבר הכנסת רן כהן, הסבר.

רוחמה אברהם-בלילא: האם יש בחירות בפתח?

רן כהן: אם זה ילך בדרך של ההצעות הקודמות, יש סיכויים טובים.

רן כהן: מדובר בהצעת חוק שזכתה לכינוי "הצעת חוק גאידמאק", כי עניינה העיקרי הוא למנוע אפשרות שאדם ישתמש בכספו או בכספים שברשותו כדי לקיים מערכת של נדבנות כלפי הציבור, לימים לצורכי בחירות.

רן כהן: אם הוא רוצה לקיים נדבנות, שיקיים נדבנות לשמה, ולא כדי שפעם יוכל להשתמש בזה לצרכים פוליטיים.

משה שרוני: זה נקרא קניית קולות.

רן כהן: היום החוק לא סוגר את האפשרות הזאת.

רן כהן: הוא סוגר לגבי מפלגות, לגבי ראשי מפלגות.

רן כהן: בחוק מימון מפלגות יש מערכת פיקוח.

רן כהן: אבל הוא לא סוגר את האפשרות שאדם יום אחד החליט לפזר מיליונים מטעמים של מצוקת העם, נדבנותו או טוב לבו, ומשתמש בזה.

נסים זאב: איך אתה מקשר את זה?

רן כהן: חבר הכנסת נסים, אתה חייב להבין שהפטור מחובת הנחה הוא לא דיון לגופו של החוק.

גלעד ארדן: אם פתאום יהיו בחירות, שנדע.

אביגדור יצחקי: לא כל הקצוות סגורים בחוק הזה.

רוחמה אברהם-בלילא: סליחה, חבר הכנסת רן כהן יסיים, אחרי כן חבר הכנסת פרוש.

רן כהן: אני רוצה להסביר את הדבר העיקרי – למה לתת פטור מחובת הנחה.

רן כהן: זה הדבר העיקרי שדנים בו.

אביגדור יצחקי: זה רק במקרה של פריימריס, לא במקרה של בחירות.

רן כהן: אם תיתנו לו פטור מחובת הנחה, הנושא יידון במליאה לשבט או לחסד, כל אחד יוכל להצביע.

נסים זאב: אבל למה זה דחוף?

רן כהן: הדחיפות היא מסיבה אחת: כדי שלא לשים מכשול בפני עיוור.

רן כהן: מאחר שהתופעות קיימות בחברה הישראלית, לדעתי חיוני שהכנסת תאמר דברה בהקדם האפשרי, כדי לא להטעות איש בעתיד – אם הוא התכוון או לא התכוון.

רן כהן: לכן נדמה לי שהדחיפות מתבקשת במצב הזה.

גלעד ארדן: כל הצעת החוק נועדה לתקן מצב עכשווי שיש בחברה הישראלית.

זהבה גלאון: כל יומיים אתה מגיש פטור מחובת הנחה.

רוחמה אברהם-בלילא: לא, חבר הכנסת ארדן.

רן כהן: כל הצעות החוק הולכות בדרך כל בשר.

רן כהן: תמכתי בהצעה שלך, אף-על-פי שאין בה מי יודע מה דחיפות.

רן כהן: מחזור זה לא דבר שמחייב הקדמה של שלושה שבועות.

רן כהן: אני מאוד בעד.

גלעד ארדן: זה טיעון שאני יכול להשתכנע ממנו.

רוחמה אברהם-בלילא: חבר הכנסת גלעד ארדן.

רוחמה אברהם-בלילא: מה קורה פה?

רן כהן: היושבת-ראש שאלה אותי מה הנימוק שלי, וזה הנימוק: למנוע מלשים מכשול בפני עיוור.

מאיר פרוש: חבר הכנסת רן כהן, כולנו יודעים שלנגד חברי הכנסת לא עומדת רק שאלת הדחיפות, אם חבר הכנסת לא אוהב את החוק, הוא מנסה למנוע זאת בדרך כזאת.

גלעד ארדן: רק אני עושה דברים כאלה.

גלעד ארדן: זהבה בחיים לא.

רוחמה אברהם-בלילא: חבר הכנסת ארדן, אני קוראת אותך לסדר פעם ראשונה ופעם שנייה ביחד.

זהבה גלאון: מהיום שאני חברת כנסת לא הגשתי בקשה לפטור.

גלעד ארדן: גברתי, אפילו יושבת-ראש הכנסת הכירה בכך שאסור לעשות את זה, לקרוא פעמיים.

רוחמה אברהם-בלילא: אני לא מכירה, אני קוראת אותך לסדר פעם שנייה שוב.

מאיר פרוש: התווכחתי עם חבר הכנסת רן כהן מעל גלי האתר.

מאיר פרוש: אני לא יודע אם הוא שמע אותי, כי העלו אותי לשידור אחריו.

מאיר פרוש: יש חלקים בציבור שחושבים על חברי כנסת מסוימים או על מפלגות מסוימות ששומעים אותם ברדיו יותר מאחרים.

מאיר פרוש: אולי תבוא הצעת חוק שתאמר שלחברי כנסת ממפלגה מסוימת, נניח מהשמאל, זה ייחשב תעמולת בחירות?

מאיר פרוש: כי שומעים אותם ברדיו יותר.

מאיר פרוש: זה אותו דבר.

מאיר פרוש: יש מפלגות שמקבלות זמן שידור לאורך כל ארבע השנים.

זהבה גלאון: יורם מרציאנו, בלי הפסקה.

מאיר פרוש: ואז נאמר:

מאיר פרוש: מי שקיבלו זמן רב, זה יתקזז מזמן השידור שיש בתעמולת הבחירות.

מאיר פרוש: אני לא רואה כל היגיון בהצעת החוק.

רוחמה אברהם-בלילא: אני מודה לך.

רוחמה אברהם-בלילא: חבר הכנסת גדעון סער.

רוחמה אברהם-בלילא: אחריו חבר הכנסת נסים וחבר הכנסת יצחקי.

גדעון סער: האם הכוונה שהכספים שמוציא המועמד לכנסת ייחשבו לצורך העניין?

רן כהן: כן, כספים שמוצאים בפועל.

גדעון סער: אני מאוד מעריך את רן כהן ואת הנושא, וצריך להתייחס אליו.

גדעון סער: אבל כל הנושא פה מאוד מורכב.

גדעון סער: הוא נוגע לכללי המשחק הדמוקרטי.

גדעון סער: אביגדור יצחקי יכול להיות איש עסקים פרטי, לתרום לנושא כלשהו, ואז במערכת הבחירות – ואני אומר זאת כדוגמה, כן?

אביגדור יצחקי: דוגמה לא טובה.

גדעון סער: במקרה.

גדעון סער: לא ראיתי איש עסקים מולי.

משה שרוני: גאידמאק מריץ אתכם.

יורם מרציאנו: גאידמאק מריץ את הליכוד.

גדעון סער: נניח שהוא תורם, ולמחרת, כשהוא הולך לחיים פוליטיים, זוקפים את זה לחובת אותה רשימה שבה הוא מתמודד, כאילו היא קיבלה תרומה.

גדעון סער: זה מהלך מאוד מאוד מרחיק לכת.

גדעון סער: יכול להיות שהוא נחוץ, יכול להיות שלא.

גדעון סער: אבל אין לי מושג למה זה צריך לקבל פטור מחובת הנחה.

גדעון סער: זה ממש לא נושא לפטור מחובת הנחה.

גדעון סער: זה נושא שבו יושבים עם המפלגות.

זהבה גלאון: ....

גדעון סער: תשמעי, אנחנו גם לא מושפעים מאיומים, אגב.

גדעון סער: איומים לא כל כך עובדים עלינו.

זהבה גלאון: מאה אחוז.

זהבה גלאון: אבל אני חושבת,

רוחמה אברהם-בלילא: לא, חברת הכנסת גלאון.

זהבה גלאון: יש קולגיאליות.

גדעון סער: יש קולגיאליות.

זהבה גלאון: אם החוק לא נראה לך, תפיל אותו במליאה.

גדעון סער: למה להפיל אותו במליאה?

גדעון סער: אולי אתמוך בו?

גדעון סער: למה שאפיל?

זהבה גלאון: כמה חוקים הגשת לפטור מחובת הנחה?

גדעון סער: פעם אחת.

גדעון סער: עם חבר הכנסת וילן.

זהבה גלאון: והחברים שלך פה?

זהבה גלאון: בליכוד?

זהבה גלאון: שגייסת אותנו להצביע עבורם?

רוחמה אברהם-בלילא: אני קוראת אותך לסדר פעם ראשונה.

רוחמה אברהם-בלילא: את מוזמנת לדבר, אבל די.

גדעון סער: אולי נבוא ונחליט לתמוך.

גדעון סער: אבל זה יחייב דיון בסיעה, ויחייב לקבל החלטות לגוף הצעת החוק.

גדעון סער: כך אני מציע לעבוד.

משה שרוני: כל שבוע אתה מגיש הצעת אי-אמון.

משה שרוני: זה טוב, הברבורים שם.

רן כהן: אני חייב לומר משהו לגילוי נאות.

רוחמה אברהם-בלילא: בסוף.

רוחמה אברהם-בלילא: חבר הכנסת זאב.

נסים זאב: ברמה העקרונית אני חושב שזה לא נכון, כל הצעת החוק בטעות יסודה.

נסים זאב: גם ראש ממשלה מגייס כספים, גם חברי כנסת פה מגייסים כספים כשהם מכהנים כחברי כנסת.

משה שרוני: צריך לעשות חוק לאסור את זה.

יורם מרציאנו: כל התופעות של החודשים האחרונים היו מדהימות.

יורם מרציאנו: בסופו של דבר ראינו שהוא מאוד ... מהפוליטיקה.

רוחמה אברהם-בלילא: חבר הכנסת מרציאנו.

גדעון סער: ומה עם הגמלאים?

גדעון סער: אם רפי איתן תרם למישהו, יזקפו את זה כתרומה.

רוחמה אברהם-בלילא: סיימת לדבר.

נסים זאב: אם למישהו מפריע שגאידמאק עוזר לעניי ישראל, והוא עוזר, אולי הוא יביא חוק שאסור לעזור.

רוחמה אברהם-בלילא: תודה.

רוחמה אברהם-בלילא: חבר הכנסת יצחקי.

נסים זאב: רגע.

נסים זאב: אין היגיון מאחורי הטענה על עניין הקדימות והדחיפות של הצעת החוק.

אביגדור יצחקי: קודם כול, צריך לדון בסוגיה.

אביגדור יצחקי: היא מאוד מורכבת, אני חושב שהיא מאוד מרחיקת לכלת.

אביגדור יצחקי: המצב הוא כזה שבעצם גם אדם עשיר מאוד לא יכול להביא למפלגה שהוא בא אליה כסף מכספו הפרטי וזה לא ייחשב כתרומה.

אביגדור יצחקי: כאן מציעים שאם האדם נידב כסף טרום היותו פוליטיקאי או בעל רצון להקים מפלגה שתרוץ לכנסת – כל תרומותיו ייחשבו לו כתרומה לצורך מימון מפלגות.

אביגדור יצחקי: ראשית, זה מאוד מרחיק לכת, אפילו מאוד מאוד מרחיק לכת.

אביגדור יצחקי: שנית, מדינת ישראל והעם היהודי בכלל חיים הרבה שנים על,

משה שרוני: נדבות.

אביגדור יצחקי: גם נדבות, וגם אפשרויות שגורמים שאינם ממשלתיים יעשו מעשים לטובת העם הזה.

אביגדור יצחקי: אחד המקומות הכי מפותחים בעולם של non-government organizations זה מדינת ישראל.

אביגדור יצחקי: אנחנו מכירים קרנות יוצאות מן הכלל – קרן סאקט"א רש"י – וישנם סטף ורטהיימר ואיתן ורטהיימר, שבנו מחדש את בית החולים רמב"ם, בצורה כזאת או אחרת, ותומכים בפרויקט "עתידים", שהוא הפרויקט הכי יפה במדינת ישראל.

אביגדור יצחקי: אני רוצה להגיד לך: אני רוצה לראות את איתן ורטהיימר בפוליטיקה הישראלית.

אביגדור יצחקי: בהחלט.

אביגדור יצחקי: אתה גוזר מאדם אחד, שתחשוב עליו מה שאתה רוצה, ומשליך על כל עשירי ישראל.

רן כהן: תאמין לי, עבדתי עם ורטהיימר כשר המסחר והתעשייה.

אביגדור יצחקי: אני אומר לך שאני רוצה לראות גם את אלי אללוף בפוליטיקה הישראלית, וגם את אבי נאור מ"אור ירוק".

יורם מרציאנו: אביגדור, אבל הכסף שם הוא לא של אלי.

יורם מרציאנו: זה לא אותו דבר.

אביגדור יצחקי: אבל אבי נאור – זה כסף שלו.

אביגדור יצחקי: יש הרבה אנשים: אלי לנדה.

אביגדור יצחקי: הוא תורם גדול לפרויקט "עתידים".

גדעון סער: זה נחשב תרומה למפלגה.

אביגדור יצחקי: יש עוד הרבה אחרים.

אביגדור יצחקי: אני רוצה לראות אותם בפוליטיקה הישראלית.

אביגדור יצחקי: קודם כול, כי הם עשו את הכסף שלהם בכישרון וביכולת.

אביגדור יצחקי: אם הם תורמים למדינה אני לא צריך להגיד להם: משום שאתם תורמים אין שום סיכוי שניתן לכם להגיע לפוליטיקה.

גלעד ארדן: מה עם יצחק תשובה?

אביגדור יצחקי: אני לא יודע כמה מהוא תורם ולמי.

אביגדור יצחקי: לא יודע להגיד.

גלעד ארדן: ושרי?

גלעד ארדן: אני דואג למקופחים, הוא קיפח כמה אנשים.

אביגדור יצחקי: אני לא ידוע כתומך של גאידמאק, וכפי שראינו הוא בכלל תומך בביבי נתניהו, שזה בכלל לא העניין שלי.

אביגדור יצחקי: לעצם העניין: ראשית, החוק לא נכון ולכן אני גם לא אתמוך בו במליאה, אלא אם כן אשוכנע לאחר מכן.

אביגדור יצחקי: שנית, אני חושב שהוא גם לא כל כך דחוף, כי הבחירות הבאות עלינו לטובה – לא נעים לומר – זה ב-2010, דקה לא לפני זה.

אביגדור יצחקי: לכן זה לא דחוף.

רוחמה אברהם-בלילא: אני מודה לך.

רוחמה אברהם-בלילא: חבר הכנסת שרוני, ואחריו אני מסיימת עם חברת הכנסת גלאון.

רוחמה אברהם-בלילא: יענה חבר הכנסת רן כהן, ואעבור להצבעות.

יצחק גלנטי: גם אני ביקשתי לדבר.

אביגדור יצחקי: אגב, אני רוצה להעיר, זה לא קואליציה ולא אופוזיציה, זה לא קשור.

אביגדור יצחקי: כל אחד יצביע לפי צו מצפונו.

משה שרוני: קודם כול, אני חושב שלפעמים אנחנו מתנהגים בצביעות.

משה שרוני: יש הבדל בין אחד שתורם לבית חולים לבין אחד אחר.

משה שרוני: תפקיד המדינה הוא שלא יהיו עניים במדינת ישראל.

משה שרוני: תפסיקו לקרקר.

משה שרוני: באמת.

משה שרוני: אני חושב שפעם אחת צריך להביא סוף לכל השחיתויות ולכל הדברים הבלתי קונוונציונליים במדינה המתוקנת.

משה שרוני: חבר'ה, צריך לתקן קצת את המדינה.

משה שרוני: תפסיקו לבלבל את המוח.

משה שרוני: אני חושב שהחוק הזה יוצא מן הכלל.

משה שרוני: נתמוך בזה.

רוחמה אברהם-בלילא: אני מודה לך מאוד, חבר הכנסת שרוני.

רוחמה אברהם-בלילא: חבר הכנסת גלנטי.

יצחק גלנטי: רבותי, אין לי צל של ספק שהמהלכים האחרונים שנעשו על-ידי גאידמאק וכמוהו, בטווח הראייה הרחוק יותר הם עשויים לעוות את הדמוקרטיה בצורה קיצונית.

יצחק גלנטי: באמת צריך להבחין בין תרומות שניתנות למפעלים מדיניים שלא על מנת להיבחר למחרת, לבין תרומות מעין אלו, שניתנות כאשר ממלאים חללים שמחובת המדינה למלא אותם.

יצחק גלנטי: כפי שהתבטא ידידי שרוני, אכן צריך לבחון את השאלה כיצד מתקנים את הדברים ולא עוברים על זה לסדר היום.

יצחק גלנטי: אבל בסך הכול השאלה שנשאלת היא אם באמת הדחיפות היא עד כדי כך שאכן יש לתת לזה פטור מחובת הנחה.

יצחק גלנטי: אני חושב שהדיון רציני מדי, ואפשר להעביר את זה לסיעות, בין היתר, לדיון מוקדם, לפני שזה רץ קדימה.

יצחק גלנטי: אז אני מציע שלא לאשר פטור מחובת הנחה.

רוחמה אברהם-בלילא: אני מודה לך.

רוחמה אברהם-בלילא: חברת הכנסת גלאון, בבקשה.

זהבה גלאון: גברתי, אני רוצה להגיד משהו לענייני פרוצדורה ולא לענייני מהות.

זהבה גלאון: חבר הכנסת שרוני אמר דברים נוקבים ונוכחים שאי-אפשר להתעלם מהם.

זהבה גלאון: אני מודה שאני קצת יותר אמביוולנטית לגבי ההצעה הזאת של חברי רן כהן.

זהבה גלאון: אני רוצה להגיד לחברי בוועדה למה אני חושבת שצריך לתמוך בפטור מחובת הנחה.

זהבה גלאון: רן כהן העלה את הנושא הזה בשל בעיה חברתית שנוצרה.

זהבה גלאון: אפשר להתווכח אם הסעיף יותר טוב או פחות טוב.

זהבה גלאון: הרבה פעמים אנחנו מגישים הצעות חוק שיש בהן מסר חברתי וציבורי.

זהבה גלאון: אנחנו יודעים שיידרש זמן לדון בהן ולשפצר אותן, שזה יהיה מדויק כמו שרוצה גלנטי או כמו שרוצה גדעון סער.

זהבה גלאון: אבל יש ערך למתן פטור מחובת הנחה מבחינת השדר הציבורי.

זהבה גלאון: רק בשבוע שעבר חבר הכנסת סער העלה כאן הצעת חוק חשובה, ביקש פטור מחובת הנחה לגבי הקמת מרכזים לנפגעי תקיפה מינית.

זהבה גלאון: אנשים שאלו מה דחוף, ונאמר שראש הממשלה מגיע באותו יום לדיון בוועדה למעמד האישה, וזה חשוב.

זהבה גלאון: אפשר להגיד שאפרופו הנוכחות של ראש הממשלה, יש דיון.

זהבה גלאון: גם כאן אותו דבר.

זהבה גלאון: אני מבקשת מחברי הכנסת לאפשר לחברי הכנסת את הפטור מחובת הנחה, כדי לאפשר לרן כהן לפעול.

זהבה גלאון: אחר כך הוא יכול להתדיין על זה ולהתראיין על זה, ואחר כך הדיון יהיה מעמיק.

זהבה גלאון: זו סוגיה מאוד רצינית.

זהבה גלאון: אני חושבת שחברי הכנסת בוועדה, כשכולנו מפולגים לאופוזיציה וקואליציה ומנסים לעזור זה לזה לקדם נושאים, יכולים להיות קצת יותר סובלניים ולפרגן לחבר שמבקש, כדי לאפשר לו לרוץ עם זה, להתבטא על זה ולדון בזה.

רוחמה אברהם-בלילא: תודה.

רוחמה אברהם-בלילא: חבר הכנסת מרציאנו.

יורם מרציאנו: אני חושב שהנושא שרן כהן מעלה בהחלט צריך לעלות על סדר היום הציבורי במדינת ישראל ובכנסת.

יורם מרציאנו: כבר ראיתי בקשות של חברי כנסת לפטורים בנושאים הרבה פחות משמעותיים וחשובים למדינת ישראל, ובגלל דילים כאלה ואחרים ואי-נעימות כאלה ואחרות הסכמנו.

יורם מרציאנו: אני לא באופוזיציה, אני בקואליציה, ורן כהן לא בקואליציה.

יורם מרציאנו: אבל הרי החוק לא עומד לעבור מחר בבוקר, אבל בהחלט יש לרן כהן מסר שצריך להתחיל לדבר עליו, בעקבות מה שראינו בחודשים האחרונים, עם כל התרומות במדינת ישראל.

יורם מרציאנו: ראינו לאן הן הלכו.

גלעד ארדן: לאן הן הלכו?

יורם מרציאנו: אתה יודע יותר טוב ממני.

אורי אריאל: גלעד, תן לנו לסיים את הישיבה.

אורי אריאל: שחרר אותנו.

גלעד ארדן: אזכור את זה כשאתה תתווכח על משהו.

אורי אריאל: אנחנו דנים שעה.

יורם מרציאנו: יש בזה מסר, אני חושב שצריך להעלות את העניין על סדר היום הציבורי.

יורם מרציאנו: זה לא יעבור מחר בקריאה שנייה ושלישית ויירשם בספר החוקים של מדינת ישראל.

יורם מרציאנו: אבל זה בהחלט נושא ראוי וחשוב, וכנסת ישראל צריכה לדון בה.

יורם מרציאנו: תודה.

רוחמה אברהם-בלילא: אני מודה לך.

רוחמה אברהם-בלילא: חבר הכנסת רן כהן.

רן כהן: הדבר שנאמר כאן שאני הכי מזדהה אתו הוא שהסוגיה מורכבת.

רן כהן: אין שום ספק בכך.

רן כהן: העניין הוא שכל הכספים שמוצאים לצורכי בחירות נכון להיום, גם על-ידי ראשי ממשלות, גם על-ידי מועמדים לראשות הממשלה – כולם מפוקחים.

רן כהן: לכן יש כאן לקונה במערכת החוק, וצריך להבדיל בין כסף שניתן כנדבה או כהטבה מסוימת לציבור בדרך של אמת ויושר, לבין מה שנעשה, שהוא כמעט גובל בשוחד.

רן כהן: זה העניין: לנסות לבדל בין זה לבין זה.

רן כהן: המחוקק לא יכול לברוח מזה.

רן כהן: כל מה שאני מבקש הוא פטור מחובת הנחה.

רן כהן: אכפת לי לחכות שבועיים שלושה?

רן כהן: חבר הכנסת גלנטי, אני יכול להרגיע אותך, זה ממילא לא יעלה לפני עוד שבועיים.

יצחק גלנטי: אז מה הבהילות?

רן כהן: כי אני לא רוצה לחכות חודש וחצי.

רן כהן: לדעתי הכנסת לא יכולה להישאר אדישה כשיש לה תופעה ציבורית כזאת.

אביגדור יצחקי: אני חושב המסר שאנחנו נותנים, לפני שדנו בעצם העלאת החוק, זה מסר שלילי להרבה מאוד נדבנים.

רן כהן: לא נכון.

נסים זאב: אתה כבר קובע שזה שוחד.

רוחמה אברהם-בלילא: סליחה, אז תצביע נגד.

אביגדור יצחקי: עצם ההעלאה למליאה של הדבר הזה, יש בה מסר שלילית.

רן כהן: אני מכיר אותם באופן אישי, אף אחד מהם לא יפחד מהצעת החוק הזאת.

רן כהן: הם תורמים מטוב לבם, אין להם בעיה.

אביגדור יצחקי: אז יהיו אחרים.

רן כהן: אבל אני רוצה להצהיר, למען ההגינות: את הצעת החוק הזאת הכנתי עוד לפני שגאידמאק הצהיר על תמיכתו בביבי נתניהו ובליכוד.

רן כהן: אין לה קשר לעניין הזה.

רן כהן: היא באמת באה לנסות לטפל בתופעה, ואני חושב שהכנסת צריכה לומר את דברה מה שיותר מוקדם.

רוחמה אברהם-בלילא: אני מודה לך.

מאיר פרוש: רק שאלה.

רוחמה אברהם-בלילא: מספיק, מיצינו את הנושא.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד לפטור את הצעת החוק מחובת הנחה?

רוחמה אברהם-בלילא: ה צ ב ע ה בעד – 7 נגד – 8 נמנעים – אין

רוחמה אברהם-בלילא: בעד הצביעו שבעה, שמונה מתנגדים, אין נמנעים.

זהבה גלאון: אני מבקשת רוויזיה.

רוחמה אברהם-בלילא: רוויזיה לבקשת חברת הכנסת גלאון.

רוחמה אברהם-בלילא: נצביע על הרוויזיה.

רוחמה אברהם-בלילא: מי בעד הרוויזיה של חברת הכנסת גלאון?

רוחמה אברהם-בלילא: ה צ ב ע ה בעד – 7 נגד – 7 נמנעים – 1

יצחק גלנטי: אני נמנעתי.

רוחמה אברהם-בלילא: בעד הצביעו שבעה, נגד הצביעו שבעה.

רוחמה אברהם-בלילא: לפיכך אני קובעת כי הצעת הפטור לא קיבלה פטור מחובת הנחה.

רוחמה אברהם-בלילא: ג.

רוחמה אברהם-בלילא: בקשה להוספת ממלאי מקו קבועים בוועדת הכלכלה ובוועדת החינוך, התרבות והספורט

רוחמה אברהם-בלילא: אני עוברת לנושא הבא.

אורי אריאל: יש לי הצעה לסדר, קצרה מאוד.

אורי אריאל: התוספת של ממלא מקום, ראיתי אותה הבוקר.

אורי אריאל: בסדר, יש דברים כאלה.

אורי אריאל: אם תסכימי שזה לא מאוד דחוף, אני מציע לדחות.

אורי אריאל: אני לא יודע, אולי קרה משהו.

רוחמה אברהם-בלילא: זה לא דחוף, התבקשתי על-ידי יושב-ראש הקואליציה.

אורי אריאל: אני מבקש מיושב-ראש הקואליציה לדון בזה מחר, אם אפשר, או בעוד כמה ימים.

אורי אריאל: הכוונה לנושא ממלאי מקום לוועדות.

אורי אריאל: מבקש לדחות את זה ביום או יומיים.

אביגדור יצחקי: לא אכפת לי לחכות.

רוחמה אברהם-בלילא: אז לא נדון בזה היום.

רוחמה אברהם-בלילא: ד.

רוחמה אברהם-בלילא: הקמת ועדת משנה לנושא שכרם של חברי כנסת וחברי כנסת לשעבר

רוחמה אברהם-בלילא: בשבוע שעבר היה דיון בהרכב מלא של ועדת הכנסת בנושא שכר חברי כנסת וחברי כנסת לשעבר.

רוחמה אברהם-בלילא: מאוד הייתי רוצה למנוע את הביזיון הזה בעתיד.

רוחמה אברהם-בלילא: אני חושבת שלא נכון שנדון בנושא כזה במליאת הוועדה.

רוחמה אברהם-בלילא: חברי, אני מציעה להקים ועדת משנה.

רוחמה אברהם-בלילא: יושב-ראש הוועדה יהיה מגלי והבה.

רוחמה אברהם-בלילא: יש חברים שכבר הביעו נכונות להיות בוועדה: חבר הכנסת שרוני וחבר הכנסת מרגי.

רוחמה אברהם-בלילא: אני רוצה שבוועדה יהיו חמישה חברים.

רוחמה אברהם-בלילא: חבר הכנסת אורי אריאל רוצה להשתתף, בבקשה.

רוחמה אברהם-בלילא: חבר הכנסת נסים זאב, אתה מעוניין?

נסים זאב: יש מישהו מהסיעה שלי.

רוחמה אברהם-בלילא: יש מישהו שמעוניין מהליכוד?

גדעון סער: לא.

רוחמה אברהם-בלילא: מפלגת העבודה?

רוחמה אברהם-בלילא: הנושא הוא שכר חברי כנסת וחברי כנסת לשעבר.

יורם מרציאנו: אני.

קולט אביטל: רק חברי כנסת לשעבר.

רוחמה אברהם-בלילא: אני חוזרת, זו תהיה ועדה של חמישה חברים: יושב-ראש הוועדה מגלי והבה.

רוחמה אברהם-בלילא: חברי הוועדה: חברי הכנסת שרוני, מרגי, מרציאנו ואריאל.

יורם מרציאנו: אני מבקש שתמחקי את שמי.

רוחמה אברהם-בלילא: אולי חברת הכנסת אביטל?

רוחמה אברהם-בלילא: אולי חברת הכנסת נדיה חילו?

קולט אביטל: לא.

יורם מרציאנו: אני מכבד את חברת הכנסת נדיה חילו.

יורם מרציאנו: ה.

יורם מרציאנו: קביעת ועדה לדיון בהצעת חוק מרשם אוכלוסין (תיקון – רישום נישואים), התשס"ז-2006 (פ/1762/17), הצעת חה"כ מיכאל איתן

רוחמה אברהם-בלילא: חברים, יש לנו נושא נוסף.

רוחמה אברהם-בלילא: אבל לפני כן, אתמול חל גם חג הקורבן.

רוחמה אברהם-בלילא: בשם ועדת הכנסת ובשם כל החברים אנחנו מאחלים לחבר הכנסת מג'אדלה חג שמח ורק טוב.

רוחמה אברהם-בלילא: אני עוברת לנושא הבא.

רוחמה אברהם-בלילא: ביום 26 בדצמבר נקבע כי ועדת הפנים והגנת הסביבה תדון בהצעת חוק מרשם אוכלוסין (תיקון – רישום נישואים), התשס"ז-2006, הצעתו של חבר הכנסת מיכאל איתן (פ/1762/17).

רוחמה אברהם-בלילא: יושב-ראש ועדת הפנים והגנת הסביבה מבקש להעביר את הצעת החוק לדיון בוועדת החוקה, חוק ומשפט.

רוחמה אברהם-בלילא: גם חברת הכנסת זהבה גלאון מבקשת להעביר את הנושא לוועדת החוקה, חוק ומשפט.

יצחק גלנטי: אני מצטרף.

רוחמה אברהם-בלילא: נשמע את יושב-ראש ועדת הפנים, חבר הכנסת מג'אדלה.

רוחמה אברהם-בלילא: אחר כך נשמע את יושב-ראש ועדת החוקה.

גאלב מג'אדלה: היו אלי פניות מחברות וחברים שמעוניינים שהנושא יידון בוועדת החוקה, חוק ומשפט.

גאלב מג'אדלה: עקרונית, הבעתי את הסכמתי שזה יעבור.

אביגדור יצחקי: למה?

רוחמה אברהם-בלילא: רגע.

גאלב מג'אדלה: הבעתי את הסכמתי שזה יעבור לדיון בוועדת החוקה, חוק ומשפט.

גאלב מג'אדלה: אתה רוצה לדעת למה?

אביגדור יצחקי: כן, מאוד חשוב לי.

גאלב מג'אדלה: אני בדילמה בין היותי איש מסורת לבין זכויות האזרח.

אביגדור יצחקי: מי מאתנו לא בדילמה?

גאלב מג'אדלה: אתה רוצה שזה יעבור אלי ומצבו יהיה לא טוב?

מאיר פרוש: מה נקרא טוב?

גאלב מג'אדלה: אני רוצה לאפשר לאנשים.

יורם מרציאנו: פטור את עצמך מהשתתפות בדיון הזה.

יורם מרציאנו: תן למישהו אחר לנהל את הדיון.

גדעון סער: על מנת שהדברים לא יתפרשו שלא כהלכה אני מעיר לפרוטוקול שאני נאלץ לעזוב כי אני צריך לשבת עם ראש הממשלה לקראת ישיבת הוועדה אתו.

רוחמה אברהם-בלילא: חבר הכנסת בן ששון, בבקשה.

יורם מרציאנו: גם בן ששון לא רוצה.

אביגדור יצחקי: אני מציע שנעביר את זה להנהלת הקואליציה.

רוחמה אברהם-בלילא: חבר הכנסת בן ששון, בבקשה.

מנחם בן-ששון: חברי חברי הכנסת, ראשי הסיעות, בזמנו פניתי לוועדת הכנסת בבקשה לדון באורח סוחף ועקרוני בכל החוקים שנוגעים באזרחות, וגם הסברתי במכתב ארוך מדוע.

מנחם בן-ששון: אמרתי שהדברים נוגעים היום לשאלות חוקתיות.

מנחם בן-ששון: אנחנו גמרנו את פרק אופי המדינה, ובשבועות הקרובים נעבור לפרק זכויות האזרח.

מנחם בן-ששון: יש שם סעיף כבד שנקרא אזרחות וחוק השבות, ואמרתי שהדברים קשורים.

מנחם בן-ששון: אמרתם לי אז, כוועדת כנסת: מנחם, לא.

מנחם בן-ששון: אמרתם שיש סדר במדינה, וועדת הפנים תעסוק בענייני אזרחות.

מנחם בן-ששון: ודאי שלנגד עיני היה החוק של איחוד משפחות, שהוא בוודאי לב לבו של פולמוס חוקתי, גם בשאלת סמכות בית המשפט לעומת הכנסת.

מנחם בן-ששון: אני אומר את זה במלוא התוקף: אני לא מוכן לקבל פרגמנטים – לא משום שיש לי בעיה עם חבר הכנסת הנכבד יושב-ראש הוועדה, אלא שזה לחרוג מן המנהג.

מנחם בן-ששון: בעיקרון, אני מבקש שוועדת החוקה תעסוק בכל חוקי האזרחות.

מנחם בן-ששון: אני חושב שאסור לנו לקבל פרגמנט אחד שלו.

מנחם בן-ששון: בעיקרון, אני לא רוצה.

גאלב מג'אדלה: אני מושך את הצעתי, נדון בזה בוועדת הפנים.

גאלב מג'אדלה: תודה.

אביגדור יצחקי: רגע, זו לא החלטה שלך בכל הכבוד.

אביגדור יצחקי: שב, למה אתה קם?

גאלב מג'אדלה: לא אמרתי שזו החלטה שלי, אני מוכן לקבל כל החלטה.

רוחמה אברהם-בלילא: משכת את הצעתך.

יורם מרציאנו: אל תעזוב, תחליף את נדיה בוועדה.

אביגדור יצחקי: אני מבקש את תשומת הלב.

אביגדור יצחקי: הצעת חבר הכנסת איתן באה בעקבות בג"ץ, שאמר שהמחוקק צריך להביע עמדתו בשאלה של נישואים חד-מיניים, לאו דווקא בהקשר של הרישום.

אביגדור יצחקי: ההצעה של חבר הכנסת איתן בעצם מסדירה את אי-הרישום או את הרישום, לא משנה כרגע, רק לשנה הקרובה – על מנת שבתקופה הזאת הכנסת תדון ותביע את דעתה, מה היא חושבת על נישואים חד-מיניים במדינת ישראל.

אביגדור יצחקי: זה לא קשור לשאלה מה כל אחד כאן חושב על זה.

אביגדור יצחקי: חבר הכנסת בן ששון, יושב-ראש ועדת החוקה, מאחר שאתה יושב-ראש אחת הוועדות שמסוגלות להביא הצעות לקריאה ראשונה, הצעות כאלה ואחרות, אני חושב שהדיון בהצעה של חבר הכנסת איתן, שמבקש תקופה של שנה למנוע רישום של נישואים במקומות שהדברים מותרים, היא לא הבעיה העיקרית.

אביגדור יצחקי: הבעיה העיקרית היא איך מדינת ישראל והמחוקק הישראלי מתייחסים לסוגיה הזאת.

אביגדור יצחקי: ברוחב המלא שלה הסוגיה הזאת יכולה להיות נידונה רק בוועדת החוקה ולא בשום מקום אחר.

אביגדור יצחקי: אני חושב שהצעת החוק של מיקי איתן היא רק פרט מהנושא כולו.

אביגדור יצחקי: הנושא כולו צריך לעבור לשולחנה של ועדת החוקה, כדי שתדון בו בהיבט רחב, תחליט אם היא חושבת שהיא צריכה ליזום או לא ליזום חקיקה בתחום הזה לאזרחי מדינת ישראל, שכולם שווים בפני החוק.

גאלב מג'אדלה: ועדת הפנים יכולה לדון באופן רחב ביותר.

גאלב מג'אדלה: אין צורך.

אביגדור יצחקי: אני חושב שהחוק הזה, של איתן, הוא לא הנושא ולא המטרה.

אביגדור יצחקי: המטרה היא למצות את הדיון בנושא הזה ולהגיע למסקנה או החלטה מהי ההתייחסות של המחוקק בישראל לנושא הזה.

אביגדור יצחקי: לכן מבקש ממך שתיקח את ההצעה אל שולחנך, אף שהנושא טעון ורגיש, ותדון בה לא רק מההיבט של החוק של איתן אלא בהיבט הכולל של הנושא.

רוחמה אברהם-בלילא: אני מודה לך.

רוחמה אברהם-בלילא: אני פותחת את זה לדיון קצר.

רוחמה אברהם-בלילא: חברי הכנסת גלנטי, חבר הכנסת שרוני, חברת הכנסת גלאון וחבר הכנסת מרציאנו.

משה שרוני: יש לי הצעה לסדר.

משה שרוני: קודם כול, יש לי כמה שאלות למיקי איתן.

משה שרוני: הוא איננו, ואני מבקש לדחות.

רוחמה אברהם-בלילא: הוא לא צריך להיות פה.

משה שרוני: הוא מביא את החוק, אז יש לי שאלות אליו לפני שאחליט.

רוחמה אברהם-בלילא: חבר הכנסת יצחקי, יושב-ראש ועדת הפנים עומד בתוקף על כך שהדיון בחוק הזה יהיה במסגרת שלו.

זהבה גלאון: ואני מסירה את ההצעה שלי מסדר היום.

זהבה גלאון: לפיכך, חבר הכנסת מג'אדלה צודק, זה צריך לחזור לוועדה שלו.

נסים זאב: אנחנו נגד.

נסים זאב: אני בעד שזה יידון בוועדת חוקה.

אביגדור יצחקי: אני אמרתי את דעתי.

זהבה גלאון: אני בעד לכבד את רצונם של יושבי-ראש הוועדות.

זהבה גלאון: אני לא מסכימה עם חבר הכנסת בן ששון.

זהבה גלאון: אתה לא יכול לצאת עם כל תאוותך בידך.

זהבה גלאון: אני מכבדת את זה, אני לא מסכימה.

זהבה גלאון: הוא לא רוצה לדון בזה.

זהבה גלאון: גאלב היה מוכן לוותר, אבל כעת מבקש שזה יחזור אליו.

זהבה גלאון: לפיכך, אני מסירה את ההצעה שלי.

זהבה גלאון: המשמעות היא שזה חוזר לוועדת הפנים, וצריך להודות לכל חברי הוועדה.

זהבה גלאון: אני מושכת את ההצעה.

מנחם בן-ששון: אני אומר לחברי ועדת הכנסת ולחברי יושב-ראש הקואליציה.

מנחם בן-ששון: ודאי שנעסוק בשאלות העקרוניות האלה במסגרת הדיון בחוקה.

מנחם בן-ששון: הדיון בחוקה מלווה בפנייה לוועדות כדי שיחוקקו חוקים לאורך הדרך.

מנחם בן-ששון: בעוד כחודש נעסוק בחוק השבות ובחוק האזרחות, ונעסוק במכלול שנוגע לחוקי היסוד.

אביגדור יצחקי: זה נושא טרי, שצריך לדון בו היום.

מנחם בן-ששון: אז חוזרת הטענה.

רוחמה אברהם-בלילא: תודה.

רוחמה אברהם-בלילא: ההצעה עומדת בעינה, היא תובא לדיון בפני ועדת הפנים.

רוחמה אברהם-בלילא: אני מודה לכם.

נסים זאב: אני נגד.

נסים זאב: אני בעד ועדת החוקה.

רוחמה אברהם-בלילא: לא העלינו את זה להצבעה.